जम्मू-कश्मीर: सीमा सुरक्षा बल ने बरामद की पांच करोड़ की हेरोइन  
सीमा सुरक्षा बल ने बरामद की पांच करोड़ की हेरोइन
सीमा के बेहद नजदीक 05 किलो हेरोइन जब्त की गई
अब तस्कर नए वैकल्पिक मार्गों का इस्तेमाल कर रहे हैं
संभवतः पंजाब स्थित अंतर्राष्ट्रीय सीमा के नजदीक सीमा प्रहरियों की विश्व स्तरीय चौकसी व निगरानी व्यवस्था के चलते अब तस्कर वैकल्पिक मार्गों का इस्तेमाल कर मादक पदार्थों की तस्करी का प्रयास कर रहे हैं. सूचना के अनुसार संभवतः कुख्यात पाक तस्कर चौधरी अकरम के तस्कर समूह द्वारा हेरोइन की यह खेप भारतीय सीमा में दाखिल कर स्थानीय तस्करों के माध्यम से जम्मू से पंजाब राज्य में ले जाई जानी थी.   
सीमा सुरक्षा बल स्थानीय सुरक्षा एजेंसियों की मदद से तस्करों द्वारा बनाए जा रहे नए रास्तों व नेटवर्क को तोड़ने के लिए  विशेष अभियान चला रही है. वहीं पंजाब की अभेद्य सुरक्षा के बाद अब तस्कर नए-नए वैकल्पिक मार्गों का इस्तेमाल कर रहे हैं.